BNR a revizuit în creștere prognoza de inflație. Economist: „Vom avea cele mai ample creșteri de prețuri din Uniunea Europeană”
Rata anuală a inflației ar urma să ajungă la 3,8% până la finele acestui an, potrivit guvernatorului Băncii Naționale a României, care a prezentat luni Raportul trimestrial asupra inflației. „Un eventual război comercial va crea recesiune, ceea ce va complica lucrurile și pentru România”, a transmis Mugur Isărescu. Tensiunile SUA-Europa se vor răsfrânge și asupra României, avertizează specialiștii, care se așteaptă la un nou val de inflație anul acesta.